L 203/60 Jurnalul Oficial al Uniunii Europene 31.7.2012 REGULAMENTUL DE PUNERE ÎN APLICARE (UE) NR. 701/2012 AL COMISIEI din 30 iulie 2012 de modificare a Regulamentului de punere în aplicare (UE) nr. 543/2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce priveşte sectorul fructelor și legumelor şi sectorul fructelor și legumelor prelucrate COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolele 103h, 127 litera (c) și 143, coroborate cu articolul 4, întrucât: (1) 0) () JO JO Regulamentul (CE) nr. 1234/2007 instituie o organizare comună a pieţelor agricole care include sectorul fructelor și legumelor şi sectorul fructelor şi legumelor prelucrate. În temeiul articolul 103c din acest regulament, programele operaționale în sectorul fructelor şi legumelor pot include măsuri de prevenire şi gestionare a crizelor, care vizează evitarea şi soluționarea crizelor de pe piețele de fructe și legume. În conformitate cu articolul 79 alineatul (1) din Regula- mentul de punere în aplicare (UE) nr. 543/2011 al Comi- siei (), anexa XI la regulamentul de punere în aplicare respectiv stabileşte cuantumurile maxime ale sprijinului pentru retragerile de pe piață în cazul produselor enumerate în anexa respectivă. Aceste cuantumuri ar trebui să fie stabilite astfel încât să se evite situația în care retragerile se transformă într-un permanent debuşeu reprezentând o alternativă la introducerea produselor pe piață și să se garanteze în același timp că retragerile rămân un instrument eficace de prevenire şi gestionare a crizelor. Pentru a garanta că retragerile rămân un instrument eficace de prevenire şi gestionare a situațiilor de criză, cuantumurile maxime ale sprijinului pentru retragerile de pe piaţă ar trebui să fie majorate pentru acele fructe şi legume pentru care nivelurile actuale ale sprijinului sunt deosebit de scăzute în comparație cu preţurile medii de producător în Uniune. Acesta este cazul toma- telor, strugurilor, caiselor, perelor, vinetelor și pepenilor galbeni. În plus, pentru a evita supracompensarea în cazul retragerilor de tomate mai ieftine destinate prelu- crării, un cuantum diferențiat ar trebui să fie introdus pentru tomatele produse de la 1 iunie la 31 octombrie, care este perioada în care tomatele destinate prelucrării pot fi retrase de pe piață. L 299, 16.11.2007, p. 1. L 157, 15.6.2011, p. 1. (4) Pentru a încuraja distribuția gratuită a fructelor şi legumelor retrase de pe piață în sensul articolul 103d alineatul (4) din Regulamentul (CE) nr. 1234/2007, precum şi orice alte destinații echivalente aprobate de statele membre, cuantumul maxim al sprijinului ar trebui să fie fixat la un nivel mai mare decât cel pentru alte destinaţii, dacă diferența dintre prețul mediu de producător în Uniune şi nivelurile maxime de sprijin actuale permite acest lucru, fără să creeze un debuşeu ca alternativă la introducerea produselor pe piață. Acesta este cazul conopidei, tomatelor, merelor, strugu- rilor, caiselor, perelor, vinetelor, pepenilor galbeni, pepenilor verzi, clementinelor și lămâilor. În vederea facilitării distribuției produselor retrase de pe piață de către organizații caritabile şi instituţii, aceste organizații și instituții ar trebui să fie obligate să țină o contabilitate financiară pentru operațiunea respectivă numai dacă au solicitat și au obţinut de la autoritățile competente din statele membre autorizația de a cere o contribuție financiară simbolică din partea destinatarilor finali. Posibilitatea de a cere o astfel de contribuţie ar trebui de asemenea să se aplice produselor proaspete. Pentru a lua în considerare experiențele anterioare în ceea ce priveşte aplicarea măsurilor de prevenire și gestionare a crizelor, este oportun să se clarifice definițiile noțiunilor de „recoltare înainte de coacere” și „nerecoltare”, precum și situațiile în care pot fi întreprinse măsuri aferente recoltării înainte de coacere şi nerecoltării. În plus, în vederea alinierii diferitelor măsuri de prevenire şi gestionare a situațiilor de criză şi a creşterii eficacității acestora, este oportun să se elimine obligația specifică prevăzută în articolul 85 alineatul (2) din Regulamentul de punere în aplicare (UE) nr. 543/2011 de a include o analiză de piață obligatorie în notificarea inițială refe- ritoare la fiecare operațiune prevăzută de recoltare înainte de coacere. Pentru a reacționa la o situație de criză neprevăzută, recoltarea înainte de coacere și nerecoltarea ar trebui să fie posibile pentru fructe și legume cu o perioadă de recoltare mai lungă, chiar dacă recoltarea obișnuită a început deja sau producţia comercială a fost deja prelevată din zona în cauză, sub rezerva unor restricții care vor fi stabilite de către statele membre. În astfel de cazuri, ar trebui să se compenseze numai producţia care urmează să fie recoltată în termen de șase săptămâni de la operațiune. Ținând cont că plantele producătoare de fructe și legume cu o perioadă de recoltare mai lungă produc adesea produse coapte și necoapte în același timp, este oportun să se facă o derogare de la regula generală conform căreia recoltarea înainte de coacere şi nere- coltarea nu se aplică simultan pentru același produs şi aceleiaşi zone într-un anumit an.